เนื่องจากสถานที่ทำงานอยู่แถวย่านเอกมัย เลยทำให้เจอร้านอาหารใหม่ๆเยอะ

ซึ่งร้าน So asean ตั้งอยู่ที่ชั้น M ตรงข้ามร้านมานีมีหม้อ สังเกตง่ายมาก บรรยากาศในร้าน ตกแต่งเรียบง่าย ออกแนวไม้ๆสีอ่อนๆ 

เห็นพึ่งสร้างและเปิดบริการได้ไม่ถึงปี ต้องแวะเข้าไปลองสั่งหน่อยแล้ว พนักงานทุกท่านขอชื่นชมก่อนเลยว่าบริการดีมากๆๆๆ พูดจาดี ไพเราะ สุภาพและแนะนำเมนูให้เลือกตัดสินใจ ได้เป็นอย่างดีเลยทีเดียว

เราสั่งก๋วยจั๊บญวนหมูย่าง อาหารประจำชาติเวียดนาม เสิร์ฟมาพร้อมกับกาใส่น้ำซุป และเครื่องเคียง พริกเผา หอมเจียวและผักโรย 

ตัวหมูย่างด้านบน หมักหอม รสชาตินุ่มอร่อย ย่างสุกกำลังดี รสชาติของน้ำซุปออกหวาน สีใสๆคล้ายๆน้ำซุปข้าวมันไก่ เส้นเหนียวนุ่มไม่ติดกัน แต่เป็นคนทานรสเค็ม ไม่มีปรุงเพิ่มเติม 

ส่วนต้มยำกุ้ง เมนูประจำชาติไทยเรา ก็ไม่ผิดหวัง กุ้งตัวใหญ่ เนื้อแน่น น้ำต้มยำร้อนๆได้ที่ ทานกับข้าวสวยเข้ากั๊นเข้ากัน

ต่อมาจำชื่อเมนูไม่ได้ เป็นน่องไก่ทอดกรอบ ย้ำว่ากรอบมาก หนังไก่ไม่อมน้ำมันเลย กรอบและบางมาก มีผัก มีน้ำจิ้ม เป็นแครอทสีส้มๆ มีพริกหัน รสชาติน้ำจิ้มจะเปรี้ยวนำ ทานคล้ายๆเมี่ยง ฉีกไก่ทอด ใส่น้ำจิ้ม ห่อกับผัก รสชาติดีมาก แปลกใหม่ไม่เคยทานเหมือนกัน

ต่อมาตบท้ายด้วยของหวาน เป็นวอฟเฟิล มีไอติมช็อกโกแลตเคียงข้าง วอฟเฟิลจะอุ่นๆ ทานตัดกับไอติมเย็นๆ จะพอดิบพอดี 

ราคาอาหารไม่แพงเลย ถ้ามีโอกาสจะแวะเข้าไปหาของอร่อยๆใหม่ อย่างแน่นอน 